Сёння навукоўцы налічваюць больш за сотню тлумачэнняў слова “культура”. І найстаражытнейшае з іх звязана зусім не з танцамі, песнямі ці кніжным светам, а з апрацоўкай зямлі (нездарма дасюль ужываюцца ўстойлівыя выразы “культурная ніва” альбо “культура вядзення гаспадаркі”). Менавіта таму лацінскае слова cultura найперш перакладаецца як “апрацоўка, догляд, хлебаробства”, затым — “адукацыя, развіццё, выхаванне,” і, нарэшце, тлумачыцца словамі “павага, раскоша ды шанаванне”.